Samoubica (drama)
<s>Samoubica () je satirička drama ruskog i sovjetskog književnika Nikolaja Erdmana napisana 1928. godine, koja se smatra njegovim najpoznatijim djelom, iako u SSSR-u nije bilo objavljeno ili prikazano za vrijeme autorovog života.</s><s>Radnja se odvija u jednom komunalnom stanu karakterističnom za tadašnje sovjetske gradove.</s><s>Protagonist, Semjon Semjonovič Podseljnikov, je nezaposlen i nakon svađe sa suprugom najavi vlastito samoubistvo da bi, potom, na svoje veliko iznenađenje, otkrio kako oni podržavaju njegovu odluku, ali je nastoje iskoristiti za vlastite ciljeve.</s>

<s>Drama se originalno trebala prikazati u moskovskom Teatru Vahtangova u režiji Vsevoloda Mejerholjda.</s><s>Iako je tekst dobio dobre kritike od uglednih ličnosti kao što su Anatolij Lunačarski, Maksim Gorki i Konstantin Stanislavski, protiv njega su se okrenule vodeće ličnosti tadašnje komunističke nomenklature, uključujući Staljina.</s><s>Tik pred premijeru, Samoubica je skinut sa repertoara.</s><s>Iako je za vrijeme Hruščovljevog otapanja bilo pokušaja da je postavi, oni nisu uspjeli.</s><s>Godine 1982. je Samoubica prikazan u moskovskom Teatru satire, ali je već nakon jedne predstave skinut sa repretoara.</s><s>Erdmanov tekst je objavljen tek 1987. godine u periodu Glasnosti, a godine 1990. je po njemu snimljen istoimeni igrani film.</s>

<s>Erdmanov je tekst prije toga bio objavljen 1969. godine u Zapadnoj Njemačkoj, a godine 1972. je po njemu u Jugoslaviji prikazana istoimena TV-drama u produkciji RTV Beograd.</s>

<s>Vanjske veze 
 Tekst drame</s>

<s>Drame 1928.</s><s>Sovjetska književnost</s>

